Tervetuloa katsomaan Katselkaa Herran tekoja- ohjelmasarjaa.
Sarjassa kerromme Jumalan ihmeellisestä johdatuksesta ja -
siitä, mitä Jumala voi tehdä kohdallamme, kun kuljemme rukoillen.
Antaudutaan Herralle.
Kutsumus, jonka Jumala haluaa meille antaa on ihmeellinen.
Se on niin sopiva kuin voi olla.
Minkä Jumala haluaa sinulle antaa, on sinulle sopiva.
Minkä Jumala haluaa minulle antaa kutsumukseksi, on juuri minulle sopiva.
Erään kerran olimme Niinan kanssa todistamassa -
eräässä tilanteessa nuorille Jeesuksesta.
Nuoret kiinnostuivat juttelemaan näistä asioista.
Eräs nuori mies sanoi: "Ehkä minäkin jonain päivänä tulen uskoon."
Sanoin heti hänelle: "Jumala kuuli ajatuksesi.
Jumala muistaa ajatuksesi."
Niinhän se on. Mitä suustamme päästämme tai ajattelemme, -
sen Jumala näkee ja huomioi.
Jumala haluaa viedä siihen suuntaan, mitä itsekin rukoilemme.
Jumalalle esitämme.
Olemme monta kertaa saaneet kokea kutsumuksessa -
ihmeellistä johdatusta ja vahvistusta siihen, miten tulee toimia.
Meillä elämäntehtävään kuuluu, että ajamme ja kuljemme eri paikkoihin.
Lapsen koulunkäynti on ollut vaikea asia, kun emme ole paikallamme.
Emme pysty viemään lasta kouluun, kun olemme taas kohta muualla.
Rukoilimme Jumalan johdatusta. Ensimmäisen vuoden opetimme -
kotiopetuksessa eli reissukoulutusta käytännössä.
Se meni ihan hyvin. Rukoilimme, miten toinen vuosi tehdään.
Rukoilimme ja Jumala ohjasi jälleen kerran.
Niina näki unessa, että iso roskalaatikko oli kaatunut.
Sieltä saimme tavaroita.
Seuraavana päivänä, niin ihmeellistä kuin Jumalan johdatus on, -
sisar soittaa, että eräs koulu lakkautettiin.
Sieltä roskiksesta hän löysi paljon koulumateriaaleja.
Olisi koulukirjoja ja muuta, kuten askartelumateriaaleja ja kaikkea.
Kun on kotiopetuksessa, koulu ei tarjoa kirjoja.
Ne pitää hommata itse.
Näin Jumala johdatti toisen luokan kirjat pojallemme.
Jumala vahvistaa sitä, mihin olemme lähteneet.
Pitää huolen kutsumuksestamme, että voimme sitä tietä kulkea ja toteuttaa.
Oli ihmeellistä, että Jumala unessa tämän puhui Niinalle etukäteen.
On monia tilanteita, joissa Jumala puhuu.
Kerran Niina sai yöllä sanat Herralta -
tietämättä ollenkaan, että pitäisi soittaa ja kysyä eräältä henkilöltä, -
että onko heillä seurakuntatilat, että joku tarjoaa seurakuntatiloja.
Emme tienneet tästä mitään. Niina otti yhteyttä pariskuntaan, -
seurakunnan saarnaajaan ja hänen vaimoonsa.
Otti yhteyttä ja kertoi. Sieltä vastattiin: -
"Kyllä, nyt olisi tilat, mutta liian kallis meille."
Emme tiedä tarkalleen, miksi Jumala ilmoitti tämän Niinalle, -
emme tienneet asiasta mitään. Emme olleet kuulleet, mutta Herra ilmoitti.
Kun Jumala näyttää asioita, mitä tapahtuu, -
me kuljemme sitä tietä, kuten Jumala tahtoo -
tai Jumalan suunnitelmassa. Jumala näkee kaiken merkityksen.
Me emme kaikkea edes ymmärrä.
Erään kerran menimme yhteen leikkipaikkaan.
Siellä oli nuori mies. Niina aloitti puhumaan Jeesuksesta.
Mies sanoo: "Ihmeellistä.
Minä olen juuri antanut elämäni Jumalan johdatukseen."
Hän oli tullut ymmärtämään Jeesuksen pelastuksen, tullut uskoon.
Hän sanoi olevansa hopeamitalisti maailmanmestaruustasolla.
Hän koki, että hänen pitää lähteä niihin paikkoihin evankelioimaan, -
joissa ennen kilpaili. Nyt oli johdatus, -
kun tulimme puhumaan hänelle kutsumuksestamme.
Hänellä oli sellainen kaipaus. Näin kutsumus vahvistuu.
Olimme oikeassa paikassa, kun Jumala oli kutsunut.
Kutsumuksessa on ihmeellistä se, että aikamääreet eivät vaikuta.
Laivassa minulla on usein heikko olo ja pitää olla paikallaan.
Jos laiva keinuu, tasapainoelimet eivät kestä sitä.
Mutta, jos puhun jollekin Jeesuksesta, niin en huomaakaan.
Tasapainoelimet toimivat normaalisti.
Kutsumukseen annetaan erityinen voima.
Juttelimme juuri kahden TV7:n työntekijän kanssa tästä, -
miten ihmeellistä on, että matkamääreet saattavat muuttua.
Normaalisti joku matka tuntuu pitkältä, -
mutta, kun on Jumalan asialla, se tuntuu lyhyeltä.
Tai käydä rukoukseen. Jos Pyhä Henki on läsnä rukouksessa, -
niin saattaa minuutti tuntua pidemmältä kuin 4 tuntia.
Pyhän Hengen läsnäolossa on hyvä olla.
Kutsumuksessa on myös ihmeellisiä siunauksia, -
että saat olla oikeassa paikassa.
Siinä on ihmeellistä olla. Jumala on kanssasi siinä.
Siinä on parempi olla kuin missään muualla.
Toki koemme epäselviä tilanteita elämässämme.
Monesti, kun meidät matkaan kutsutaan, emme tiedä miksi.
Usein tuntuu, että onko tästä hyötyä inhimillisesti.
Useita ajatuksia tulee mieleen.
Mutta kuitenkin Herra johdattaa taas ihmeellisesti.
Käymme rukous ja -koetusvaiheet.
Eräs ystävä sanoi antaneensa elämänsä Jeesukselle, -
mutta heti tuli elämään vaikeudet.
Niin kävi meillekin. Kun annoimme Jumalan kutsumukseen itsemme, -
alkoivat riisuminen ja vaikeudet.
Vihollinen koettelee, kutsumus koetellaan.
Mutta silti Jumala vie sen läpi.
Rohkaistaan toisiamme siinä, että kestämme koetukset.
Meitä täytyy riisua, jotta päällemme voi pukea jotain uutta ja taivaallista.
Vanhaa pitää ottaa pois.
Room. 8:28: "...kaikki yhdessä vaikuttaa niiden parhaaksi, -
jotka Jumalaa rakastavat, -
niiden, jotka hänen aivoituksensa mukaan ovat kutsutut."
Ne, jotka ovat Jumalan aivoituksen mukaan kutsutut.
Niiden kaikki vaikeudet ja kaikki yhdessä vaikuttaa parhaaksemme.
Olemme monesti saaneet ihmeellisesti Jumalalta autokin niin, -
että Jumala on puhunut ja johdattanut. Kun auto on saatu, -
huomaamme, että siinäkin puutteita on. Kaikkihan on epätäydellistä.
Mutta siihen hetkeen se oli hyvä. Siinä hetkessä todella hyvä, -
mutta, kun olemme maailmassa, ei täällä täydellistä ole.
Ei meidän tarvitse murehtia, -
että tuossa kohtaa Jumalan antama asia ei ollut täydellinen.
Ei täällä ole täydellistä autoa, kaikissa on vikoja ja ongelmia.
Mutta toisessa asiassa se oli hyvä. Palveli hyvin.
Joskus auto johdattaa korjaamolle kertomaan korjaajille Jeesuksesta.
Näin voi käydä. Kaikella on tarkoituksensa.
Kun Jumala on kanssamme, se on todellista elämää.
Täyteläistä elämää.
Kun saamme elää Jumalan ajatusten, suunnitelman mukaisessa elämässä.
Toivon, ettet sinäkään ystävä siellä, -
jää kiinni johonkin turhuuteen.
Ikään kuin joku liimaisi paikoilleen.
Vaimo näki äsken näyn, etä joku on kuin liimaantunut johonkin kiinni.
Jumala ei tahdo sellaiseen.
Jumala haluaa viedä sinua eteenpäin suunnitelmissaan.
Näkemään uskon silmin mahdollisuuksia, -
joita et näkisi, jollet uskoisi.
Uskon kautta sinä elät todellista elämää.
Uskon kautta voit nähdä valtavia asioita.
Nähdä elämän jokaisella asialla merkityksen.
Mutta sinun täytyy uskoa, uskoa siihen, mitä Jumala on sanonut.
Hän on luonut sinulle oman tehtävän. Sinua tarvitaan siinä.
Mikään ei voi estää sitä, jos haluat sitä todella. Ei mikään.
Ei mikään tuska, ei murhe, ei ahdistus voi estää.
Vaikka olisit sairasvuoteessa halvaantuneena, -
sekin voi meitä kohdata.
Sielläkin sinulla on joku tehtävä, koska Jumala sinua täällä ajassa pitää.
Voit rukoilla. Pieni rukous siellä voi olla voimallinen ja vaikuttava, -
kun sinä uskossa rukoilet.
Tehtävämme ei lopu vanhainkodissakaan.
Eräs veli, kävin vanhainkodissa häntä tapaamassa.
Ajattelin, kuinka murheellinen hän oli jouduttuaan sinne.
Ei, hän tuli onnellisena ovella vastaan ja sanoi: -
"Mikäs minulla on täällä ollessa.
Kävelen aina täällä ja rukoilen kävellessä ihmisten ovien ohi.
Rukoilen heidän puolestaan."
Eräs dementikko-nainen, joka ei tuntenut eikä muistanut meitä, -
yhdessä rukoillessamme hän rukoili kielillä.
Pyhä Henki vaikutti hänessä.
Kun lähdimme, hän lähti peräämme käytäville ja puhui siellä hoitajille, -
että tämä asia olisi hyvä teillekin.
Vaikka ymmärrys ja muisti olivat menneet, vielä oli tehtävää, -
koska Jumalan aika ei ollut ottaa häntä pois.
Ystävä, sinulla ja minulla on tehtävä. Ole siunattu tehtävässäsi.
Jeesuksen ihmeellisessä nimessä. Aamen.
Haluan myös omasta puolestani kiittää, että olemme saaneet toteuttaa -
kutsumusta, jonka Herra on meille antanut.
Kiitämme siitä, että teillä on ollut uskoa olla tukemassa näkyä, -
jonka Herra on sydämellemme laskenut.
Kiitämme mahdollisuudesta, että olemme saaneet TV7:llä julistaa -
vapaasti Jeesuksen ilosanomaa pelastuksesta.
Jumalan Sanaa.
Kiitos, että olette tukeneet ohjelman tekemistä.
Kiitos, että olette olleet katselemassa näitä ohjelmia.
Erityisesti katselemassa Herran tekoja.
Antakaa niiden levitä, siten siunaus enenee ja leviää.
Olen kokenut, että kutsumuksessa on nimenomaan sellainen vapaus.
Kun astuu kutsumukseen, siihen, mitä Jumala on puhunut, -
on hyvä olla. Siinä on sisäinen vapaus.
Kiitosaiheeni Jumalan edessä on, että kiitämme kutsumuksesta -
ja sisäisestä vapaudesta toteuttaa kutsumusta. Kiitos Herra.
Siunataan vielä TV7:ää. Jäädään siunaamaan TV7:n työtä -
ja evankeliumin leviämistä TV7:n kautta. Ja muiden medioiden kautta.
Evankeliumin leviämistä kaikkien lähetystyöntekijöiden kautta -
ja kaikkien seurakuntien kautta.
Isä pyydämme työmiehiä elonpelloille. Pyydän kutsumuksia.
Sinulta kutsumuksen ilmoitusta ja kutsumukseen astumista voimaan.
Se, mikä riippuu meistä, anna rohkeutta ja uskoa tehdä se.
Valtaa meitä Pyhällä Hengellä, jotta saamme rohkeuden lähteä ja julistaa.
Jeesus, nimeäsi ja veren voimaa. Pelastusta Sinussa.
Ystävät, katselkaa Herran tekoja.
Tekstitys: Satu Patovaara